**Lee Seung-Hoon** (s. 6. maaliskuuta 1988 Soul) on eteläkorealainen kaukalopikaluistelija ja pikaluistelun kaksinkertainen olympiavoittaja.

Kaukalopikaluistelu
-------------------

Lee sijoittui kaukalopikaluistelun MM-kilpailuissa Pekingissä 2005 kolmanneksi 1 500 ja 3 000 metrillä sekä kokonaiskilpailussa viidenneksi. 5 000 metrin viestissä hän kuului Etelä-Korean hopeajoukkueeseen. Gangneungin MM-kilpailuissa 2008 hän voitti viestin maailmanmestaruuden. Henkilökohtaisessa kilpailussa hän voitti 3 000 metriä ja sijoittui kokonaiskilpailussa neljänneksi. MM-joukkuekilpailussa hän sai hopeaa Chuncheonissa 2005 ja pronssia Harbinissa 2008.

Lee sai Torinon universiadeissa 2007 kultaa viestissä, hopeaa 1 000 ja 3 000 metrillä sekä pronssia 1 500 metrilä. Harbinin univediadeissa 2009 hän voitti kultaa 1 000, 1 500 ja 3 000 metrillä sekä sai pronssia viestissä.

Pikaluistelu
------------

Lee siirtyi pikaluisteluun 2009, kun hän ei mahtunut Etelä-Korean kaukalopikaluistelumaajoukkueeseen. Hän voitti Obihiron Aasian mestaruuskilpailuissa 2010 kultaa 1 500, 5 000 ja 10 000 metrillä. Vancouverin olympialaisissa hän sai hopeaa 5 000 metrillä ajalla 6.16,95. 10 000 metrillä hän voitti kultaa olympiaennätyksellä 12.58,55. Hän sijoittui alun perin toiseksi, mutta nousi voittajaksi, kun nopeimman ajan luistellut Sven Kramer hylättiin ratarikon vuoksi. Joulukuussa 2010 hän voitti Harbinissa Aasian-mestaruuden 1 500, 5 000 ja 10 000 metrillä. Inzellin matkakohtaisissa MM-kilpailuissa 2011 hän sai hopeaa 5 000 metrillä. Hän voitti Aasian mestaruuden 5 000 ja 10 000 metrillä Astanassa 2012. Seuraavana talvena hän sai maanosan mestaruuskilpailuissa Changchunissa kultaa 5 000 ja 10 000 metrillä sekä hopeaa 1 500 metrillä. Sotšin matkakohtaisissa MM-kilpailuissa 2013 hän sai hopeaa joukkuetakaa-ajossa. Sotšin olympialaisissa 2014 hän sai joukkuetakaa-ajossa hopeaa ja oli 10 000 metrillä neljäs. Heerenveenissä 2015 hän sai MM-pronssia joukkuetakaa-ajossa. Hän voitti yhteislähdön maailmanmestaruuden Kolomnassa 2016 ajalla 7.18,26. Pyeongchangin olympialaisissa 2018 Lee voitti kultaa yhteislähtökilpailussa ja saavutti hopeaa joukkuetakaa-ajossa. Lisäksi hän sijoittui neljänneksi 10 000 metrillä ja viidenneksi 5 000 metrillä. Pekingin olympialaisissa 2022 hän saavutti pronssia yhteislähtössä.

Lee voitti yhteislähdön maailmancupin kausilla 2014–2015 ja 2016–2017 sekä sijoittui kolmanneksi 2017–2018. Hän on voittanut kahdeksan maailmancupin osakilpailua yhteislähdössä ja yhden 5 000 metrillä.

### Ennätykset pikaluistelussa

| *Matka* | *Aika* | *Paikka* | *Päivä* |
| --- | --- | --- | --- |
| **500 m** | 36,34 | Calgary | 7. maaliskuuta 2015 |
| **1 000 m**  | 1.23,90 | Soul | 1. joulukuuta 2001 |
| **1 500 m** | 1.44,83 | Calgary | 3. joulukuuta 2017 |
| **3 000 m** | 3.39,43 | Calgary | 12. elokuuta 2012 |
| **5 000 m** | 6.07,04 | Calgary | 10. marraskuuta 2013 |
| **10 000 m** | 12.55,54 | Pyeongchang | 15. helmikuuta 2018 |

Lähteet
-------

1. 1 2 3 4 5 6 7 8 9 10 11  Athlete data of Seung-Hoon Lee *speedskatingnews.info*. Viitattu 2.4.2022. (saksaksi)
2. 1 2 3 4 5  FACTBOX-Olympics-Speedskating-Gold medallist Lee Seung-hoon *reuters.com*.  23.2.2010. Viitattu 23.3.2010. (englanniksi)
3. ↑  Short Track Skating World Championships 2005 at Beijing (chn) Men *sports123.com*. Viitattu 23.3.2010. (englanniksi)
4. ↑  Short Track Skating World Championships 2008 at Gangneung (sko) Men *sports123.com*. Viitattu 23.3.2010. (englanniksi)
5. ↑  Short Track Skating World Team Championships 2005 at Chuncheon (sko) *sports123.com*. Viitattu 23.3.2010. (englanniksi)
6. ↑  2008 ISU World Team Championships, China *sportresult.com*. Viitattu 23.3.2010. (englanniksi)
7. 1 2  Short Track Skating *sports123.com*. Viitattu 23.3.2010. (englanniksi)
8. ↑  Men's 10000 m *vancouver2010.com*.  23.2.2010.  Arkistoitu 28.2.2010. Viitattu 23.3.2010. (englanniksi)
9. ↑  Result Team Pursuit Men ISU. Viitattu 26.3.2013. (englanniksi)
10. ↑  Tulosten yhteenveto: Pikaluistelu Yle. Viitattu 24.2.2018.
11. ↑  GRAND WORLD CUP 2016 - 2017 FINAL RESULT MEN ISU. Viitattu 21.3.2017. (englanniksi)
12. ↑  ISU World Cup Speed Skating Finals 2017-2018 ISU. Viitattu 2.4.2018. (englanniksi)

  

Miesten 10 000 metrin pikaluistelun olympiavoittajat

|  |
| --- |
| 1924: Julius Skutnabb |
1932: Irving Jaffee |
1936: Ivar Ballangrud |
1948: Åke Seyffarth |
1952: Hjalmar Andersen |
1956: Sigge Ericsson |
1960: Knut Johannesen |
1964: Jonny Nilsson |
1968: Johnny Höglin |
1972: Ard Schenk |
1976: Piet Kleine |
1980: Eric Heiden |
1984: Igor Malkov |
1988: Tomas Gustafson |
1992: Bart Veldkamp |
1994: Johann Olav Koss |
1998: Gianni Romme |
2002: Jochem Uytdehaage |
2006: Bob de Jong |
2010: Lee Seung-hoon |
2014: Jorrit Bergsma |
2018: Ted-Jan Bloemen |
2022: Nils van der Poel |